Kamu bisa jelasin ke aku soal Negara Islam Iraq dan Syam dalam bahasa melayu?

Negara Islam di Iraq dan Syam ( ), singkatan ISIS atau ISIL (Inggeris) atau DĀʻiSh atau Daesh ( ), merupakan sebuah kumpulan gerakan ketenteraan Islam yang aktif di Iraq dan Syria. Kumpulan ini telah dikenali sebagai organisasi terorisme pengganas oleh Pertubuhan Bangsa-bangsa Bersatu.

ISIS dikritik secara meluas kerana manjalankan pemenggalan kepala dan hukuman mati kejam lain terhadap tentera dan orang awam, termasuk wartawan. ISIS juga dikutuk atas pembunuhan beramai-ramai, jenayah perang dan lain-lain.

Ia ditubuhkan pada tahun-tahun awal Perang Iraq dan berjanji setia dengan kumpulan al-Qaeda pada tahun 2004. Kumpulan tersebut terdiri daripada pelbagai kumpulan pejuang termasuklah oleh pertubuhan sebelumnya, Majlis Syura Mujahidin, al-Qaeda, Jaysh al-Fatiheen, Jund al-Sahaba, Katbiyan Ansar Al-Tawhid wal Sunnah, Tentera Mazhab Mansura dan lain-lain. Matlamat Negara Islam Iraq dan Syam adalah untuk menubuhkan sebuah kekhalifahan dalam kawasan majoriti berfahaman Sunni di Iraq dan kemudiannya termasuklah Syria, lalu ke seluruh dunia.

Kumpulan ini dipengaruhi pergerakan Wahabi. Mereka berjuang memerdekakan negara Iraq, Syria dan juga Lebanon. Kumpulan ini ditubuhkan pada awal Pencerobohan AS di Iraq 2003 dan bersetia dengan organisasi al-Qaeda 2004. Kumpulan ini mendapat sokongan dan bergabung dengan pelbagai kumpulan pemberontak, termasuk Majlis Syura Mujahideen, al-Qaeda di Iraq, Jaysh al-Fatiheen, Jund al-Sahaba, Katbiyan Ansar Al-Tawhid wal Sunnah, Jeish al-Taiifa al-Mansoura dan lain-lain. Puak-puak ini menganut Islam Sunni. Matlamatnya adalah untuk mewujudkan satu negara khalifah di kawasan majoriti Sunni Iraq, kemudian berkembang ke Syria. Pada bulan Februari 2014 selepas krisis kuasa, al-Qaeda tidak lagi berhubung dengan ISIS.

Kumpulan ini begitu ketara di wilayah-wilayah Iraq seperti Al Anbar, Ninawa, Kirkuk wilayah Salah Din, Babil, Diyala dan Baghdad. Mereka mendakwa Baqubah sebagai ibu negara. Semasa Perang saudara Syria berlangsung, kumpulan ini muncul di Ar-Raqqah, Idlib dan Aleppo.

Mereka menyasarkan kerajaan dan tentera Iraq. Ahlinya bertambah kepada 2,500 orang. Surat daripada Ayman al-Zawahiri, pemimpin tertinggi al-Qaeda pada 2013 menyatakan pembubaran puak ISIS Syria. Walau bagaimanapun, pemimpin ISIS, Abu Bakr al-Baghdadi menyatakan gerakan itu selari dengan dasar perundangan Islam dan akan terus beroperasi di Syria.

Pada awal Jun 2014, berikutan perbalahan di Iraq, ISIS dilaporkan telah merampas kuasa kebanyakan bangunan di Mosul, bandar kedua paling ramai penduduk di Iraq, wilayah Nineveh, dan bandar Fallujah. ISIS turut mengambil alih kawalan di Tikrit, wilayah Salah Din, dengan matlamat menguasai Baghdad, ibu kota Iraq.